CELEX: 31986R0990
Language: el
Date: 1986-04-04 00:00:00
Title: Κανονισμός (ΕΟΚ) αριθ. 990/86 της Επιτροπής της 4ης Απριλίου 1986 περί παύσεως της αλιείας της μαύρης πολλάκας από πλοία με σημαία της Γερμανίας

Avis juridique important

|

31986R0990

Κανονισμός (ΕΟΚ) αριθ. 990/86 της Επιτροπής της 4ης Απριλίου 1986 περί παύσεως της αλιείας της μαύρης πολλάκας από πλοία με σημαία της Γερμανίας  

Επίσημη Εφημερίδα αριθ. L 090 της 05/04/1986 σ. 0035 - 0035

***** ΚΑΝΟΝΙΣΜΟΣ (ΕΟΚ) αριθ. 990/86 ΤΗΣ ΕΠΙΤΡΟΠΗΣ  της 4ης Απριλίου 1986  περί παύσεως της αλιείας της μαύρης πολλάκας από πλοία με σημαία της Γερμανίας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2057/82 του Συμβουλίου της 29ης Ιουνίου 1982 περί θεσπίσεως ορισμένων μέτρων ελέγχου των αλιευτικών δραστηριότητων που ασκούνται από σκάφη των κρατών μελών (1), όπως τροποποιήθηκε από τον κανονισμό (ΕΟΚ) αριθ. 3723/85 (2), και ιδίως το άρθρο 10 παράγραφος 3,  Εκτιμώντας:  ότι ο κανονισμός (ΕΟΚ) αριθ. 3721/85 του Συμβουλίου της 20ής Δεκεμβρίου 1985 για τον καθορισμό, για ορισμένα αποθέματα ιχθύων ή ομάδες ιχθύων, του συνόλου επιτρεπομένων αλιευμάτων για το 1986 και ορισμένων υπό τους οποίους μπορούν να αλιευθούν (3), όπως τροποποιήθηκε τελευταία από τον κανονισμό (ΕΟΚ) αριθ. 114/86 (4), προβλέπει τις ποσοστώσεις για μαύρη πολλάκα για το 1986·  ότι, για να εξασφαλισθεί η τήρηση των διατάξεων που αφορούν τους ποσοτικούς περιορισμούς των αλιευμάτων αποθέματος για το οποίο υπάρχει ποσόστωση, είναι αναγκαίο να καθορίσει η Επιτροπή την ημερομηνία κατά την οποία τα αλιεύματα που πραγματοποιούνται από πλοία που φέρουν σημαία κράτους μέλους θεωρείται ότι έχουν εξαντλήσει τη ποσόστωση που έχει διατεθεί·  ότι, σύμφωνα με τις πληροφορίες που ανακοινώθηκαν στην Επιτροπή, το ποσό των αλιευμάτων μαύρης πολλάκας στα ύδατα των διαιρέσεων CIEM ζώνη V b (ζώνη ΕΟΚ), VI, XII, και XIV, από πλοία με σημαία της Γερμανίας ή νηολογημένα στην Γερμανία, έφθασαν τις ποσοστώσεις που είχαν διατεθεί για το 1986·  ότι η Γερμανία απαγόρευε την αλιεία για το απόθεμα αυτό από τις 6 Μαρτίου 1986· ότι πρέπει κατά συνέπεια, η ημερομηνία κρατηθεί,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το ποσό των αλιευμάτων μαύρης πολλάκας στα ύδατα των διαιρέσεων CIEM ζώνη V b (ζώνη ΕΟΚ), VI, XII, και XIV, από πλοία με σημαία της Γερμανίας ή νηολογημένα στη Γερμανία για το 1986.  Απαγορεύεται η αλιεία μαύρης πολλάκας στα ύδατα των διαιρέσεων CIEM ζώνη V β (ζώνη (ΕΟΚ), VI, XII, και XIV, καθώς επίσης και η παραμονή επί του πλοίου ή η μεταφόρτωση από πλοίο σε πλοίο και η εκφόρτωση μαύρης πολλάκας που έχει αλιευθεί στις διαιρέσεις αυτές, από πλοία με σημαία της Γερμανίας ή νηολογημένα στη Γερμανία, από την ημερομηνία εφαρμογής του παρόντος κανονισμού.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 6 Μαρτίου 1986.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 4 Απριλίου 1986.  Για την Επιτροπή  Antonio CARDOSO E CUNHA  Μέλος της Επιτροπής  (1) ΕΕ αριθ. L 220 της 29. 7. 1982, σ. 1.  (2) ΕΕ αριθ. L 361 της 31. 12. 1985, σ. 42.  (3) ΕΕ αριθ. L 361 της 31. 12. 1985, σ. 5.  (4) ΕΕ αριθ. L 17 της 23. 1. 1986, σ. 4.